എസ്ട്രാഡൈയോൾ ഗ്ലൂക്കുറോണൈഡ്

എസ്ട്രാഡിയോൾ ഗ്ലൂക്കുറോണൈഡ്, (Estradiol glucuronide) അല്ലെങ്കിൽ എസ്ട്രാഡിയോൾ 17β-D-ഗ്ലൂക്കുറോണൈഡ്,(estradiol 17β-D-glucuronide) എസ്ട്രാഡിയോളിന്റെ സംയോജിത മെറ്റാബോലൈറ്റാണ്.   യുഡിപി-ഗ്ലൂക്കുറോണൈൽ ട്രാൻസ്ഫെറേസ്  എന്ന രാസാഗ്നി  കരളിനകത്തെ  എസ്ട്രാഡിയോളിനുമായി ഗ്ലൂക്കുറോണിക് ആസിഡിനെ സംയോജിപ്പിക്കുന്പോൾ    ഈ തന്മാത്ര  രൂപം കൊള്ളുകയും ഒടുവിൽ വൃക്കകൾ വഴി മൂത്രത്തിലൂടെ പുറന്തള്ളപ്പെടുകയും ചെയ്യുന്നു. എസ്ട്രാഡിയോളിനേക്കാൾ അധികമായി വെള്ളത്തിൽ ലയിക്കുന്ന ശേഷി ഉള്ളതാണ് . ഏറ്റവും സമൃദ്ധമായ ഈസ്ട്രജൻ സംയോജനമാണ് ഗ്ലൂക്കുറോണൈഡുകൾ.

എസ്ട്രാഡിയോൾ വായിലൂടെ (ഓറൽ) നൽകുമ്പോൾ, അതിൻറെ സിംഹഭാഗവും(95%)  കുടലിലും കരളിലുമായി  വിപുലമായ ഫസ്റ്റ്-പാസ് മെറ്റബോളിസത്തിന്  വിധേയമാകുന്നു. എസ്ട്രാഡിയോളിന്റെ ഒരു ഡോസ്,  15% ഈസ്ട്രോൺ, 25% ഈസ്ട്രോൺ സൾഫേറ്റ്, 25% എസ്ട്രാഡിയോൾ ഗ്ലൂക്കുറോണൈഡ്, 25% എസ്ട്രോൺ ഗ്ലൂക്കുറോണൈഡ് എന്നിവ ആയി ആഗിരണം ചെയ്യപ്പെടുന്നു.   വായിലൂടെ ( ഓറൽ)  എസ്ട്രാഡിയോൾ നൽകുന്നത്  ഇൻജക്ഷൻ  (പാരൻററൽ)  വഴി നൽകുന്നതിനേക്കാൾ ഫലപ്രദമാണ്.    കാരണം രക്തചംക്രമണത്തിലുള്ള ഈസ്ട്രജൻ ഗ്ലൂക്കുറോണൈഡ് സംയോജനത്തിന്റെ ശതമാനം പാരന്ററൽ എസ്ട്രാഡിയോളിനേക്കാൾ വളരെ കൂടുതലാണ്. എസ്ട്രാഡിയോൾ ഗ്ലൂക്കുറോണൈഡിനെ വീണ്ടും എസ്ട്രാഡിയോളാക്കി മാറ്റാൻ കഴിയും, കൂടാതെ രക്തചംക്രമണത്തിലെ  ഈസ്ട്രജൻ ഗ്ലൂക്കുറോണൈഡിന്റെയും സൾഫേറ്റ് കൺജഗേറ്റുകളുടെയും  സാനനിധ്യം എസ്ട്രാഡിയോളിന്റെ ദീർഘകാല സംഭരണിയായി വർത്തിക്കുന്നു, ഇത് ഓറൽ എസ്ട്രാഡിയോളിന്റെ അർദ്ധായുസ്സ്  ദീർഘിപ്പിക്കുന്നു. എസ്ട്രാഡിയോളിന്റെ ഫാർമക്കോകിനറ്റിക്സിൽ ഫസ്റ്റ്-പാസ് മെറ്റബോളിസത്തിന്റെയും ഈസ്ട്രജൻ സംയോജിത റിസർവോയറിന്റെയും പ്രാധാന്യത്തിന്റെ തെളിവായി, ഓറൽ എസ്ട്രാഡിയോളിന്റെ എലിമിനേഷൻ അർദ്ധായുസ്സ് 13 മുതൽ 20 മണിക്കൂർ വരെയാണ്, അതേസമയം ഇൻട്രാവൈനസ് കുത്തിവയ്പ്പിലൂടെ അതിന്റെ അർദ്ധായുസ്സ് ഏകദേശം 1 മുതൽ 2 മണിക്കൂർ മാത്രമാണ്.

 റഫറൻസുകൾ